Pozvánka na karneval

|  |  |
| --- | --- |
| ***Názov aktivity:***  | Pozvánka na karneval |
| ***Tematický celok:*** | Informačná spoločnosť – digitálne technológie v spoločnosti  |
| ***Cieľová skupina:***  | 5. ročník  |
| ***Čas:*** | 30 minút (v závislosti od počtu žiakov) |
| ***Ciele:*** | **Kognitívny cieľ** – Žiak sa naučí pracovať so softvérom na detekovanie tváre a tvárových častí FaceRig.**Afektívny cieľ** - Žiak dokáže spontánne vystupovať a pracovať s webkamerou a mikrofónom. |
| ***Metódy a formy:*** | Výber z nasledujúcich* práca s textom
* metódy samostatnej práce žiakov
* motivačná demonštrácia
* metódy precvičovania a zdokonaľovania zručností
* práca žiakov – individuálna
 |
| ***Príprava, učebné pomôcky:*** | **Materiálne zabezpečenie:**Počítač, webkamera, mikrofón**Softvér:** FaceRig (platený softvér: 14,99 €, <http://store.steampowered.com/app/274920/FaceRig>) |
| ***Priebeh aktivity:*** | Úloha 1.*Pozri si nasledovný plagát. O čom plagát informuje? Aké informácie sú tam dôležité?*Obrázok 31 Plagát informujúci o karnevaleŽiak číta s porozumením a hľadá dôležité informácie: čas, dátum, miesto karnevalu.Úloha 2.*Pomocou softvéru FaceRig si „obleč“ masku a sprav video, ktoré bude zároveň reklamou / pozvánkou na daný karneval. Chceš predsa prilákať čo najviac detí! Nezabudni povedať všetky dôležité informácie.**Pri práci so softvérom na hornej lište:** *Vyber si avatara a uisti sa, že ťa webkamera sníma.*
* *Vyber si pozadie, ktoré sa k avatarovi a karnevalu hodí.*
* *Nahraj video, v ktorom pozývaš deti na karneval.*
* *Prehraj si video a uisti sa, či je úloha splnená.*
* *Ulož video.*

Žiak vytvára prostredníctvom softvéru FaceRig pozvánku na karneval. Je dôležité, aby nezabudol povedať, čo je hlavnou témou – karneval, kde, kedy o koľkej sa bude konať. Pri nahrávaní videa je dôležité, aby žiak hovoril dostatočne nahlas a aby ho snímala kamera. |